Kaapstad-damvlakke styg tot bo 60% | Maroela Media
Theewaterskloofdam staan op 20 Augustus 2018 op 44.3% (Foto: Tony Georgiou via Reënval in SA, Facebook)
Die stad se uitvoerende adjunkburgemeester, Ian Neilson, het in 'n verklaring die inwoners bedank dat hulle steeds so min as moontlik water gebruik. "Dit help om 'n buffer te bou vir die komende somermaande."
Hy het gesê die effek van die droogte sal nie oornag verdwyn nie. "Dankie aan alle watergebruikers vir die moeite en opofferings wat gemaak is."
Neilson het gesê dit sal lank duur voor die damme herstel, veral weens min reën in Julie en Augustus. "Ons moet seker maak dat ons die water bewaar wat ons het vir die komende somermaande. Ons is dankbaar vir die afgelope naweek se reën. Die reënval vir Julie en Augustus bly egter drasties laer as die langtermyn gemiddeld."
Waterbeperkings en die gepaardgaande tariewe het ook gehelp om water te bespaar, aldus Neilson. "Die nasionale departement van water en sanitasie sal binnekort weer met belanghebbendes vergader om die winterreënvalsituasie te bespreek. Gegewe die lae reënval, sal die nasionale regering waarskynlik volstaan met 'n konserwatiewe assessering en die huidige waterbeperkings en gepaardgaande tariewe sal waarskynlik ingestel bly."
Damvlakke het die afgelope week met 1.3% gestyg tot 60.1%. Die gemiddelde watergebruik het die afgelope week van 519 miljoen liter water per dag tot 527 miljoen liter water per dag gestyg.
Grafika: Stad Kaapstad
Man gevonnis vir moord op eie seun
Dis wonderlike nuus. Soveel mense het gebid vir reen, en ons se steeds dankie
Hoop daar is n Dankie~se Biddag van Oom Angus af.
KAAPSTAD!!!! Wat van 'n biddag om alle eer aan God to gee? Julle was' n rampgebied. Dit is die regte ding om te doen. Sjoe mense….
…En toe kom die DA en demp al die entoesiasme deurdat hulle die water tarief hoog te hou nadat alle betalers van water saamgewerk het om water te spaar. En toe is dit nog nie genoeg nie en skop ons betalende Kapenaars in die tande en hef nog n ekstra maandelikse fooi van R 100 by ons waterrekening. Ek begin nou rerig dink die DA is nou moeg om te regeer.
Dit gaan nie meer oor spaar nie ons kan bloot nie meer die water bekostig nie. In die Kaap is water net beskore vir die rykes en die wat alles verniet kry, die middel klas moet maar suffer. Ek sal enige iemand wat Kaap toe wil verhuis afraai jy gaan regtig aftjop met die water en krag heffings